**Obecné zastupiteľstvo v Papíne**

**VŠEOBECNE ZÁVAZNÉ NARIADENIE č. 3/2011**

**o určení výšky príspevku v školách a školských zariadeniach**

 Obecné zastupiteľstvo v Papíne podľa § 6 zákona č. 369/1990 Zb. o obecnom zriadení v znení neskorších predpisov, podľa § 6 ods. 24 zákona č. 596/2003 Z. z. o štátnej správe v školstve a školskej samospráve v znení neskorších predpisov a zákona č. 245/2008 Z. z. o výchove a vzdelávaní ( školský zákon) a o doplnení niektorých zákonov vydáva toto všeobecne záväzné nariadenie.

**Čl. 1**

**Materská škola**

1. Výška príspevku za pobyt dieťaťa v materskej škole od 1. 9. 2011 je 5 € mesačne.

**Čl. 2**

**Školský klub detí**

1. Výška mesačného príspevku na čiastočnú úhradu nákladov na činnosti školského klubu detí od 1. 9. 2011 je 2 €.

**Čl. 3**

**Školská jedáleň**

1. Príspevok, ktorý uhrádza zákonný zástupca dieťaťa alebo žiaka vo výške nákladov na nákup potravín na jedno jedlo podľa vekových kategórií stravníkov – v súlade s finančnými pásmami určenými Ministerstvom školstva SR od 01. 09. 2011 je stanovený:
2. **Materská škola – stravníci od 2 – 6 rokov:**
* desiata 0,24 €
* obed 0,60 €
* olovrant 0,21 €
1. **Základná škola – ročníky od 1- 4 rokov**
* desiata 0,24 €
* obed 0,88 €
* **ročníky od 5 – 9 rokov**
* desiata 0,24 €
* obed 0,95 €
1. Príspevok zákonného zástupcu dieťaťa alebo žiaka Obce Papín je znížený o príspevok poskytovaný obcou od 01. 02. 2009 v sume 0,15 €.
2. Výroba jedál a nápojov pre dospelých stravníkov sa zabezpečí podľa vekovej kategórie stravníkov 15 – 18/19 ročných.

**Úhrada:**

1. Pre zamestnancov školy sa realizuje podľa Zákonníka práce
2. Za ďalších dospelých stravníkov stravovaných so súhlasom zriaďovateľa a príslušného regionálneho úradu verejného zdravotníctva
* obed 2,34 €

**Čl. 4**

**Záverečné ustanovenie**

1. Pokiaľ nie je vo všeobecne záväznom nariadení podrobnejšia úprava odkazuje sa na školský zákon, zákon o štátnej správe v školstve a školskej samospráve, zákon o financovaní škôl a školských zariadení a na vykonávacie predpisy vydané na ich základe.
2. Dňom účinnosti tohto VZN sa rušia doteraz platné limity.
3. Toto všeobecne záväzné nariadenie nadobúda účinnosť dňa 01. 09. 2011

V Papíne dňa 31. 8. 2011 Starosta obce:

 Miroslav Lukáč